Diari Oficial de la Generalitat Valenciana


Sumari del DOGV 8309, del 04-06-2018 (2018/5378)

RESOLUCIÓ de 24 de maig de 2018, de la Conselleria de Sanitat Universal i Salut Pública, per la qual es convoquen sis beques en la Direcció General de Farmàcia i Productes Sanitaris per al foment de la formació complementària en diverses matèries.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8309

Data del DOGV
:   04-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5378


Data del document
:   24-05-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 24 de maig de 2018, de la Conselleria de Sanitat Universal i Salut Pública, per la qual es convoquen sis beques en la Direcció General de Farmàcia i Productes Sanitaris per al foment de la formació complementària en diverses matèries. [2018/5378]  
La prestació farmacèutica és un dels pilars bàsics de les polítiques sanitàries. Tant l'ordenació i el control de les prestacions com la provisió, assistència i prestacions complementàries conformen una xarxa ineludible per a oferir al ciutadà una sanitat de qualitat i segura.  
  
La realització de pràctiques professionals en l'àmbit de l'Administració pública ofereix una oportunitat formativa als joves llicenciats i constitueix un valuós instrument per a complementar els coneixements teòrics adquirits en els estudis universitaris.  
En el marc de la política dirigida a la integració i formació de joves, la concessió de beques suposa un suport important, ja que el seu principal objectiu es concreta a afavorir l'exercici del dret a l'educació i el desenvolupament socioprofessional dels joves, completar la formació acadèmica o dur a terme determinats estudis en el camp de la investigació científica i tecnològica, facilitar les pràctiques professionals i/o l'especialització professional i aconseguir amb això un complement a la seua formació acadèmica, alhora que es faciliten els primers contactes amb el món laboral en el sector públic, tot això d'acord amb les competències exclusives de la Generalitat recollides en els articles 49.1 i 53.1 de l'Estatut d'Autonomia de la Comunitat Valenciana.  
  
A tal fi, la Conselleria de Sanitat Universal i Salut Pública, en el marc de la política dirigida a fomentar la formació dels becats a través de la realització de pràctiques professionals, convoca la concessió de dues beques en la Direcció General de Farmàcia i Productes Sanitaris.  
  
L'aprovació de la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament d'aquesta llei, el Decret 132/2009, de 4 de setembre, del Consell, pel qual es regula la concessió de beques, i l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II de les beques de pràctiques professionals, del Decret 132/2009, fan necessària l'elaboració i publicació d'aquesta resolució, i respectar les noves exigències de les normes esmentades.  
Per això, i en virtut de les facultats que em confereix el Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, així com els articles 28 de la Llei 5/1983, de 30 de desembre, del Consell, i 160.2 de la Llei 1/2015, de 6 de febrer, d'hisenda pública, del sector públic instrumental i de subvencions, i segons estableix el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i àmbit d'aplicació  
Constitueix l'objecte d'aquesta resolució, procedir a la convocatòria d'un procediment de concurrència competitiva per a la concessió de sis beques per al foment de la formació complementària en diverses matèries, en la Direcció General de Farmàcia i Productes Sanitaris de la Conselleria de Sanitat Universal i Salut Pública.  
Les beques tenen per objecte el foment de la formació complementària en la Direcció General de Farmàcia i Productes Sanitaris de la Conselleria de Sanitat Universal i Salut Pública, en la matèria següent:  
  
- 1 beca en el programa del gestor d'establiments sanitaris d'atenció farmacèutica: sistema de planificació farmacèutic.  
- 1 beca en el programa d'assajos clínics amb medicaments i productes sanitaris a la Comunitat Valenciana.  
- 1 beca en el programa de modernització de gestió farmacèutica sociosanitària.  
- 1 beca en el programa de comissions multidisciplinàries de consens terapèutic.  
- 1 beca en el programa d'assistència farmacèutica en atenció ambulatòria i hospitalària.  
- 1 beca en el programa del gestor de farmacovigilància i vigilància de productes sanitaris.  
Aquesta formació s'efectuarà a través de pràctiques professionals realitzada en unitats adscrites a la Direcció General de Farmàcia i Productes Sanitaris de la Conselleria de Sanitat Universal i Salut Pública.  
  
  
Segon. Nombre de beques  
Es convoquen sis beques destinades totes aquestes a llicenciats - graduats en Farmàcia, que desenvoluparen les activitats objecte de la beca en la Direcció General de Farmàcia i Productes Sanitaris.  
  
Tercer. Dotació, durada i pagament de la beca  
1. Les beques dels programes:  
- Programa del gestor d'establiments sanitaris d'atenció farmacèutica: sistema de planificació farmacèutic.  
- Programa d'assajos clínics amb medicaments i productes sanitaris a la Comunitat Valenciana.  
- Programa de modernització de gestió farmacèutica sociosanitària.  
  
Les beques estan dotades amb 1.023,16 - bruts mensuals, subjectes a les retencions que procedisquen legalment, i suposa un import brut màxim de 12.277,92 - cada beca, i el global màxim de les convocatòries és de 36.833,76 ?, i es financen a càrrec de l'aplicació pressupostària 67.59.90.6952.457.95.6, codi línia comptable S4542000, dels pressupostos de la Generalitat, segons el desglossament inicial següent:  
  
  
Any 2018 Any 2019 Total  
15.347,40 - 21.486,36 - 36.833,76 -  
  
  
De conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del Sistema de la Seguretat Social, es procedirà al finançament de la quota empresa de la Seguretat Social dels adjudicataris d'aquesta convocatòria a càrrec de l'aplicació pressupostària 77.29.48.7814.731.86.1, codi línia comptable S4542000, pels imports que s'establisquen en la normativa vigent en la present matèria.  
  
La durada de les beques esmentades comprendrà des de la incorporació de l'adjudicatari mitjançant resolució de la direcció general de farmàcia i productes sanitaris, fins a un període màxim de 12 mesos. La incorporació del becari no serà, en cap cas, anterior a l'1 d'agost de 2018.  
2. Les beques dels programes:  
- Programa del gestor de farmacovigilància i vigilància de productes sanitaris.  
- Programa de comissions multidisciplinàries de consens terapèutic.  
  
- Programa d'assistència farmacèutica en atenció ambulatòria i hospitalària.  
Les beques estan dotades amb 1.023,16 - bruts mensuals, subjectes a les retencions que procedisquen legalment, i suposa un import brut màxim de 12.277,92 - cada beca, i el global màxim de les convocatòries és de 36.833,76 ?, i es financen a càrrec de l'aplicació pressupostària 52.79.56.0790.240.15.1, codi línia comptable S4542000, dels pressupostos de la Generalitat, segons el desglossament inicial següent:  
  
Any 2018 Any 2019 Total  
6.138,96 - 30.694,80 - 36.833,76 -  
  
  
De conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del Sistema de la Seguretat Social, es procedirà al finançament de la quota empresa de la Seguretat Social dels adjudicataris de la present convocatòria a càrrec de l'aplicació pressupostària 58.19.82.2493.549.83.3, codi línia comptable S4542000, pels imports que s'establisquen en la normativa vigent en la present matèria.  
  
La durada de les beques esmentades comprendrà des de la incorporació de l'adjudicatari mitjançant resolució de la direcció general de farmàcia i productes sanitaris, fins a un període màxim de 12 mesos. La incorporació del becari no serà, en cap cas, anterior a l'1 de novembre de 2018.  
3. Amb la finalitat de maximitzar el període de formació de l'adjudicatari en cas que l'inici de les beques siga posterior a la data indicada anteriorment, podran reajustar-se els imports previstos en aquesta convocatòria, sempre que hi haja crèdit adequat i suficient en els pressupostos corresponents.  
El període de durada podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle.  
4. Els importes de les beques s'abonaran mensualment, amb el certificat previ de la Direcció General de Farmàcia i Productes Sanitaris i una vegada practicades les retencions legals corresponents.  
5. La no-incorporació del becari en el termini assenyalat suposarà la renúncia a la beca concedida.  
  
Quart. Bases reguladores de la present convocatòria  
Les bases reguladores de la present convocatòria són les establides en l'annex I de l'Ordre 10/2017, de 19 d'octubre, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la direcció general amb competència en matèria de farmàcia i productes sanitaris.  
  
Cinqué. Termini de presentació de sol·licituds  
El termini de presentació de sol·licituds telemàtiques serà de 15 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
  
Sisé. Finançament de la beca  
Les beques que regulen aquesta resolució es finançaran a càrrec del programa pressupostari de la Conselleria de Sanitat Universal i Salut Pública 10.84.60.2026.107.50.9, línia de subvenció amb codi comptable S4542000, dels pressupostos de la Generalitat per a l'any 2018.  
  
Seté. Comissió avaluadora  
La composició de la comissió avaluadora estarà integrada per:  
a) Raquel Tena Barreda, en qualitat de persona titular de la subdirecció general amb competència en matèria de farmàcia i productes sanitaris.  
b) Julio Muelas Tirado, en qualitat de persona titular del servei d'ordenació, control i vigilància de productes farmacèutics de la direcció general amb competència en matèria de farmàcia i productes sanitaris.  
  
c) Jesús Larruga Riera, en qualitat de persona titular del servei de prestació farmacèutica i dietoterapèutica.  
d) Beatriz Pedrós Marí, en qualitat de farmacèutica inspectora de la direcció general amb competència en matèria de farmàcia i productes sanitaris.  
e) Carmen Albelda Puig, en qualitat de tècnica superior del servei de prestació farmacèutica i dietoterapèutica.  
I actua de secretària de la comissió avaluadora, Beatriz Pedrós Marí.  
  
Es promourà en aquesta comissió, com estableix la Llei orgànica 3/2007, de 22 de març, per a la igualtat efectiva de dones i homes, i la Llei 9/2003, de 2 d'abril, de la Generalitat, per a la igualtat entre dones i homes, en la mesura que siga possible, el respecte del principi de participació equilibrada de dones i homes.  
3. La comissió se sotmetrà, pel que fa al règim de funcionament, al que es disposa per als òrgans col·legiats en article 15 i següents de la Llei 40/2015, d'1 d'octubre, de règim jurídic del sector públic, i en l'article 18 del Decret 132/2009, de 4 de setembre, del Consell, pel qual es regula la concessió de beques.  
4. La comissió prendrà els acords per majoria simple, s'estendrà acta de les sessions que realitze i dels acords que adopte.  
5. Conclòs el procés de selecció, la comissió avaluadora elevarà la seua proposta, en el termini i en la forma adequada per a la seua resolució, a la persona titular de la direcció general amb competència en matèria de farmàcia i productes sanitaris.  
  
Huité  
La present convocatòria no necessita la notificació a la Comissió Europea perquè no disposa dels requisits de l'article 107 del Tractat de funcionament de la Unió Europea, de conformitat amb el que es preveu en els articles 3.4 i 7.4 del Decret 147/2007, del Consell (DOGV 5596, 11.08.2007), ja que les ajudes previstes van destinades a l'atorgament de sis beques per a pràctiques professionals, els beneficiaris de les quals són persones físiques que no exerceixen activitat econòmica, i, per tant, no afecta els intercanvis comercials entre estats membres, no produeix cap falsejament a la competència, ni afavoreix determinades empreses o produccions.  
  
Nové  
S'autoritza el titular de la Direcció General de Farmàcia i Productes Sanitaris perquè, en l'àmbit de les seues competències, adopte les mesures i resolucions necessàries per al desplegament i execució de la present convocatòria.  
  
Deu  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Onze  
En tot allò no regulat en aquesta resolució, s'estarà al que es disposa en la Llei de la hisenda pública de la Generalitat, i en els preceptes bàsics de la Llei 38/2003, de 17 de novembre, general de subvencions, del Reial decret 877/2006, de 21 de juliol, pel qual s'aprova el Reglament de la Llei 38/2003, en el Decret 132/2009, de 4 de setembre, del Consell, pel qual es regula la concessió de beques, i en l'Ordre 17/2011, de 6 de maig, per la qual es desplega el capítol II de les beques de pràctiques professionals, del Decret 132/2009.  
  
Dotze  
Contra la present resolució que posa fi a via administrativa, es podrà interposar recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, si bé, podrà interposar-se potestativament, recurs de reposició davant la consellera de Sanitat en el termini d'un mes, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de maig de 2018.- La consellera de Sanitat Universal i Salut Pública: Carmen Montón Giménez.